**The BlackSheeps** var en samisk rockegruppe fra Nesseby som vant den norske og den nordiske finalen i Melodi Grand Prix junior 2008 med den samisk-norske sangen «Oro jaska beana».

Bandet var fra Nesseby kommune og besto opprinnelig av Agnete Kristin Johnsen, Emelie Nilsen, Viktoria Eriksen og Alexander Touryguin. Bandet spilte i løpet av våren 2009 inn et album som kom i salg høsten 2009.

Bandet spilte også inn en versjon av sangen «No Milk Today» i forbindelse med en reklamekampanje for TINE. Deler av sangen er oversatt til samisk. 

I juni 2010 skiftet bandet ut to medlemmer, Viktoria Eriksen og Alexander Touryguin med Nikolaj Nordbak Gloppen fra Vadsø og Simon Stenvoll Pedersen fra Hammerfest. De utkastede medlemmene gikk rettens vei for hindre den nye besetningen i å bruke bandnavnet og få sin del av inntektene.

29. januar 2011 ble The BlackSheeps sendt til Melodi Grand Prix-finalen 2011. I finalen 12. februar kom The BlackSheeps på annenplass, bak Stella Mwangi med låten «Haba Haba».

Oro jaska beana
---------------

«Oro jaska beana» betyr «ti stille, hund», og sangen handler om en hund som er så tykk og usunn at den til slutt blir syk og dør og matmor gråter. Den har både norsk og samisk tekst. Sangen slutter med: «Čuoččas bajás ja ruohta» («reis deg og løp!») «Jienát veahá beana» («gi litt lyd fra deg!»). Låten var et av to norske bidrag under MGP Junior Nordic i Århus i 2008, der den vant. Låten vant senere klassen årets hit under Spellemannprisen 2008.

Edwin
-----

«Edwin» er oppfølgeren til «Oro jaska beana», og sangen handler om en transjente på skolen som oppfordres til å komme ut av skapet.[] Sangen ble fremført under MGP jr i Oslo Spektrum 5. september 2009.

«Dance Tonight»
---------------

«Dance Tonight» var The BlackSheeps bidrag til MGP 2011. Den ble fremført under delfinalen i Skien 29. januar 2011 hvor den kom på annenplass og gikk videre til den norske finalen 11. februar 2011. Her gikk de også videre til «gullfinalen» samme kveld, men måtte se seg slått av Stella Mwangi og ble nummer 2.

Medlemmer
---------

* Agnete Kristin Johnsen (født 4. juli 1994) – vokal
* Emelie Nilsen (født 29. mars 1993) – gitar
* Nikolaj Nordbak Gloppen (født 1992) – bass
* Simon Stenvoll Pedersen (født 1992) – trommer

Tidligere medlemmer:

* Viktoria Eriksen (født 6. juli 1993) – trommer
* Alexander Touryguin (født 16. oktober 1993) – bass

Album
-----

* *Blacksheeps* – 2009

Singler
-------

* *Oro Jaska, Beana* – 2008
* *Edwin* – 2009
* *Gold Lion* – 2009
* *No milk today* – 2009

Referanser
----------

1. ↑  Sigve Nedredal, Mette Ballovara og Halldor Asvall (5. september 2008). «Suveren seier til samisk rock». NRK Troms og Finnmark. Besøkt 14. september 2008.
2. ↑  VG Nett: The BlackSheeps varmer opp til plateslipp
3. ↑  VG Nett: The BlackSheeps gleder seg til å fremføre transelåten
4. ↑  Finnmarken Nett: Bittert brudd for Blacksheeps
5. ↑
6. ↑   Rørt Stella og BlackSheeps til finalen
7. ↑
8. ↑  VG Nett: NRK skeptiske til The BlackSheeps-låt

Eksterne lenker
---------------

* NRK Urørt(profil)
* NRK super(om bandet)
* NRK (teksten)
* MySpace (profil)
* Hjemmeside
* Nessby kommune pdf Arkivert 2. september 2009 hos Wayback Machine.
* Nrk sami Radio: «Sjarmerte hele Norden» besøkt 29. november 2008
* Aftenposten: «Kunnskapsministeren heier på The BlackSheeps» besøkt 29. november 2008
* Nrk sami Radio:«Leverte maks igjen – klar for superfinalen» besøkt 29. november 2008
* Nrk sami Radio: «Presidenten stolt av popskjorte» besøkt 29. november 2008
* Vg: «The BlackSheeps merker ikke misunnelse» besøkt 29. november 2008

### Lenker til musikkvideo på nett

* NRK P3 lydverket – Gold Lion
* Edwin (YouTube)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** MusicBrainz **·** Discogs
 |